
Se dă  textul :
           ,,Motanul mare, negru și gras stătea la soare în balcon. Torcea și se gândea la razele calde. 

           Deodată auzi vâjâitul produs de un obiect care se apropia cu viteză. Agil, sări imediat în patru labe și se dădu la o parte. Era o pasăre care căzuse în balcon. Tot corpul ei era acoperit de o substanță neagră și urât mirositoare.

             Zorbas se apropie, iar pescărușa încercă să se ridice în picioare:

· Nu a fost o aterizare prea elegantă, mieună el.

· Îmi pare rău, nu am putut altfel!

· Auzi, arăți groaznic. Ce ai pe tine? Și miroși îngrozitor, mieună Zorbas.

· M-a prins o maree neagră, se tângui pasărea.

· Nu spune una ca asta. De ce nu zbori până la Grădina Zoologică? Acolo sunt veterinari care ar putea să te ajute.

Motanul o linse pe cap.

                                                                              (text adaptat, Luis Sepulveda-Povestea unei pescărușe și a motanului care a învățat-o să zboare)
Se cere : 
1. Identifică toate verbele din text, subliniindu-le apoi analizează-le stabilind pentru fiecare: numărul (singular sau plural), persoana (I,II sau III), timpul (trecut, prezent sau viitor) și forma (afirmativă sau negativă).

2. Transcrie trei verbe la timpul prezent, din text, la alegere și trece-le la timpul trecut, apoi viitor.

3. Transcrie 3 verbe, din text, la alegere, la forma afirmativă și notează -le forma negativă.
4. Alcătuieşte propoziţii cu următoarele verbe: stătea, ai, nu am putut.
5. Alcătuieşte propoziţii în care: 

a) verbul ,,încercă,, să fie la persoana I, numărul singular, timp prezent, formă afirmativă;

b) verbul ,,miroși,, să fie la persoana II, numărul plural, timp trecut, formă negativă;

c) verbul ,,zbori,, să fie la persoana III, numărul singular, timp viitor, formă negativă.
